પાટણ શહેરના મોટીસરા વિસ્તારમાં રહેતા અને મજુરી કરતા નરેન્દ્રભાઈ ઉર્ફે જેણો દાનાભાઈ સોલંકી (ઉ. વર્ષ. ૩૭) વાળો આજે મહોલ્લામાં લાવેલ ગણપતિ મૂર્તિનું વિસર્જન કરવા માટે પાટણ નજીક સુજનીપુર સબજેલ સામે આવેલ પાણીના વ્હોળામાં મહોલ્લાના લોકો સાથે ગયા હતા અને વ્હોળાના પાણીમાં ગણેશ મૂર્તિને વિસર્જન કરવા માટે પાણીમાં ઉતર્યા હતા તે દરમ્યાન તેમનો પગ એકાએક લપસી જતા તેઓ વ્હોળાના ઉંડા પાણીમાં ગરકાવ થઈ ગયા હતા.